सूरज गुर्जर की पिकअप से उतर कर स्कार्पियो से भागा था आनंदपाल
लगातार संपर्क में था शक्ति सिंह
पुलिसवैन की गतिविधियों के बारे में कमांडो शक्ति सिंह बराबर संपर्क में था। जैसे ही डीडवाना से पुलिस वैन में आनंदपाल सिंह को लेकर रवाना हुई। उनके पास सूचना आई और वे भी रवाना हो गए। दौलतपुरा में पिकअप स्कॉर्पियो से पहुंचकर इंतजार कर रहे थे। जैसे ही पास से पुलिस वैन निकली उसके पीछे रवाना हो गए। उनको सूचना मिली कि चालानी पुलिस की वैन अपने आप रुक जाएगी, आपको केवल एस्कॉर्ट को रोकना है। मंगलाना गांगवा के मध्य पहुंचे की पुलिस वैन रुकी हुई थी तथा श्रीवल्लभ चालानी गार्ड से उलझा हुआ था। आनंदपाल सिंह, सुभाष मुंड पुलिस से छीने हथियारों से लैस होकर पिकअप में बैठ गए। श्रीवल्लभ भी पिकअप में बैठ गया। इस दौरान पिकअप में बैठे गैंग के सदस्यों ने चालानी गार्ड पर हथियारों से फायर किए गए। पिकअप तेज गति से 300 मीटर दूरी तक ही पहुंची थी कि पीछे से स्कॉर्पियो भी पहुंच गई तथा आनंदपाल सिंह, सुभाष मूंड, श्रीवल्लभ उतर कर स्कॉर्पियों में बैठ गए और गाड़ी परबतसर की ओर चली गई।
शक्ति सिंह के गोली लगने से नाराज हुआ था आनंदपाल सिंह
एसओजीद्वारा की गई पूछताछ में सूरज गुर्जर ने बताया कि पुलिस वैन से उतर कर पिकअप में बैठते ही आनंदपाल सिंह, सुभाष मूंड पर गुस्सा हुआ कि भाई के गोली क्यों मारी, बच्चे का जीवन खराब कर दिया। सूरज गुर्जर ने बताया कि उसे दूसरे दिन मालूम हुआ कि आनंदपाल सिंह क्यों गुस्सा हुआ। उसे सुभाष मुंड का शक्ति सिंह पर फायर करना अच्छा नहीं लगा था।
hin_Deva hin_Deva hin_Deva hin_Deva hin_Deva